和提舉遊上方南禪十韻
作者：呂陶
朝代：宋

paragraphs: 宿約遊雲谷，晨興過寺扉。
雨聲隨步急，暑氣逐風微。
正午逢晴照，層霄歛夕霏。
江濤千里湧，城郭萬山圍。
清集同揮塵，髙談及轉璣。
虛涼河朔飲，蕭散道家衣。
適意朋簪盛，回頭世網非。
棋休誇小勝，禪莫問餘機。
對景聊行樂，因吟欲賦歸。
髙人應笑我，白首戀輕肥。